Els convidats internacionals de la MICE presenten els seus millors curtmetratges en el Centre Cívic
13 de febrer 2018

![](/media/vevm5k4k/84-dsc_0420.jpg)  
  
Dilluns passat a les 19 h va tenir lloc en el Centre Cívic la recepció i presentació dels convidats internacionals de la MICE 2018, la Prague Film School, en representació de la República Txeca, país convidat d'esta sisena edició. El director d'esta escola txeca, Tariq Hager, va estar present en l'acte al costat de l'alcalde de Sagunt, Quico Fernández, i el regidor de Cultura i Educació, José Manuel Tarazona.  

  

![](/media/curnfukg/84-dsc_0418.jpg)  
  
L'escola convidada va projectar quatre dels seus millors curtmetratges en el saló del Centre Cívic. L'activitat es va celebrar en col·laboració amb l'Associació Cultural Nautilus i l'Ajuntament de Sagunt, i va comptar amb una gran afluència de públic.  

  

    ![](/media/5funs2xl/84-20180212_201533.jpg) 

![](/media/yabjzed0/84-dsc_0412.jpg)

Un any més, Sagunt es converteix en seu de la Mostra Internacional de Cinema Educatiu (MICE) del 12 al 20 de febrer. Com a novetat enguany, a més de projeccions de curtmetratges per a l'alumnat dels centres educatius, se celebrarà el Primer Congrés CinemAula de cinema i educació, organitzat pel CEFIRE, la conselleria d'Educació i Cultura i l'Ajuntament de Sagunt, destinat al professorat. 

Este congrés és un espai per a la participació, intercanvi d'idees i reflexions pedagògiques per aprofitar el llenguatge audiovisual en l'àmbit educatiu i cultural, i se celebrarà el 17 i el 18 de febrer en el Centre Cultural Mario Monreal.

*   [](http://www.facebook.com/sharer.php?u=https://aytosagunto.es/va/actualitat/els-convidats-internacionals-de-la-mice-presenten-els-seus-millors-curtmetratges-en-el-centre-civic/ "Facebook")
*   [](http://twitter.com/share?url=https://aytosagunto.es/va/actualitat/els-convidats-internacionals-de-la-mice-presenten-els-seus-millors-curtmetratges-en-el-centre-civic/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-convidats-internacionals-de-la-mice-presenten-els-seus-millors-curtmetratges-en-el-centre-civic/ "Linked In")
*   [](mailto:?body=https://aytosagunto.es/va/actualitat/els-convidats-internacionals-de-la-mice-presenten-els-seus-millors-curtmetratges-en-el-centre-civic/)